section_heading: Životopis
paragraph_text: Rođena je 26. svibnja 1874. u Jericóu, u Kolumbiji. Nakon smrti oca obitelj ostaje u veliku siromaštvu te ona odlazi živjeti s bakom. Ubrzo odlazi na institut u Medellinu kako bi postala učiteljica u osnovnoj školi. Ipak je osjetila poziv da postane karmelićanka i pomaže Indijancima u Južnoj Americi. 14. svibnja 1914. godine napušta Medellin te s četiri suradnice odlazi u Dabeibu živjeti s Indijancima. Nova zajednica je osnovana kao "Misionarke Bezgrješne Djevice Marije i svete Katarine Sijenske". Zbog toga je ubrzo dobila titulu duhovne majke Indijanaca. Posljednje godine života provodi u invalidskim kolicima. Umire 21. listopada 1949. godine u Medellinu.